Voergaard Slot er med i kampen om at blive Danmarks Smukkeste Herregård. En konkurrence, som Historiske Huse står bag. Slottet fra 1481 er den eneste nordjyske herregård, der er nomineret. - Det er Danmarks første og smukkeste renæssancebygning, siger Verner Krogh, der er guideleder ved Voergaard Slot. De 17 herregårde bedømmes blandt andet på bevaringsstatus, originalitet og naturskønhed. Og med sin voldgrav, sine franske effekter og historien om Ingeborg Skeel har slottet nok at byde på. Der er cirka 770 herregårde i Danmark, og konkurrencen skal være med til at øge interessen for dem. For at stemme på den herregård, man synes skal vinde titlen som Danmarks Smukkeste Herregård, skal man ind på Historiske Huses hjemmeside . Kom med på rundtur på Voergaard Slot:

Referat:
Det gamle renæssanceslot Voergaard Slot i det sydøstlige Vendsyssel kan blive Danmarks smukkeste herregård.